Stump røyken

Stump røyken var en norsk reality-serie som gikk på TVNorge i 2005. Konseptet i serien gikk ut på å motivere en gruppe på seks innbakte røykere til å stumpe røyken. Deltagerne fikk gjennom en seksukers periode hjelp og veileding fra noen av Norges fremste eksperter på røykeslutt. Ved hjelp av gode råd, motivasjon og egen viljestyrke var målet at de skulle klare å slutte å røyke. Hver helg ble deltakerne samlet på et hotell for å få motivasjon gjennom gruppesamtaler, stressmestring og helsetester. Programskaperne lokket med en premie på 10 000 kroner til hver deltaker dersom hele gruppen klarte å holde seg røykfrie. Men så fort en av deltakerne tok seg en røyk, fikk alle svi ved at premiepotten minket.Adressa - Stumper røyken på tv (21.12.2004) Etter tre måneder skulle deltagerne møtes igjen. De som fremdeles var røykfrie fikk en overraskelse. Serien var et samarbeid mellom TVNorge og Kreftforeningen som sponset programmet med to millioner kroner.Aftenposten - Hopper i det - stumper røyken (8.12.2004)

Kristin Mosaker Granborg var programleder og var i tillegg regnet som en av landets fremste eksperter på røykeslutt.TVNorge Stump røyken - Kristin Mosaker Granborg Hun fikk hjelp av psykolog Krister Halck.TVNorge Stump røyken - Krister Halck 

De seks deltagerne var Gro Eva Bjørnstad, Heidi Hauge, Sophia Lea, Christina Risan Aasen, Morgan Strand og Sturla Tune.TVNorge Stump røyken - Deltagere (2005)

Serien var lagt etter samme mal som Tjukkholmen, som gikk på samme kanal i 2004.Aftenposten - Røykere uten gnist (4.1.2005) En tilsvarende serie gikk på svensk TV i 2004.Aftenposten - Fra 100 til 0 på TV (4.1.2005)

Mottagelse
Programmet fikk lunken mottagelse fra storavisene. Dagbladet gav den terningkast tre, mens VG gav den terningkast fire.  Aftenposten kalte den «forutsigbar og kjedelig».Kampanje - Lunken kritikk av røyke-reality (4.1.2005)

Premieren ble sett av 177 000.Kampanje - Røyke-forsetter løftet TVNorge (4.1.2005)

Referanser

Se også
Oversikt over norske Reality-TV-serier

Kategori:Norske reality-TV-serier
Kategori:TV-produksjoner på TVNorge
Kategori:Norske helseprogrammer på TV
Kategori:Norske TV-produksjoner fra 2000-årene